

**REPUBLIKA HRVATSKA**

**LIČKO-SENJSKA ŽUPANIJA**

**GRAD NOVALJA**

**G r a d o n a č e l n i k**

**KLASA: 022-05/20-01/01**

**URBROJ: 2125/06-01/01-20-2**

**Novalja, 14. veljače 2020.g.**

Na temelju  odredbe članka 35.b Zakona o lokalnoj  područnoj (regionalnoj) samoupravi (“Narodne novine” br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12 i 19/13) i članka 49. Statuta grada Novalje („Županijski glasnik“ broj 12/09, 7/13, 10/13, 18/13, 5/14 – pročišćeni tekst, 16/16, 4/18 i 20/19),  podnosim

**I Z V J E Š Ć E**

**O RADU GRADONAČELNIKA**

**ZA RAZDOBLJE  SRPANJ – PROSINAC 2019**

**1. UVOD**

Ovo Izvješće o radu gradonačelnika izrađuje se za razdoblje od 01. srpnja 2019.g. do 31.prosinca 2019.g, a njime je obuhvaćen rad upravnih tijela. Cilj je ovog Izvješća da u cijelosti obuhvati aktivnosti upravnih tijela, a samim time i rad gradonačelnika u navedenom razdoblju.

**2. AKTIVNOSTI GRADONAČELNIKA KAO NOSITELJA IZVRŠNE VLASTI**

Kao nositelj izvršne vlasti gradonačelnik obavlja poslove iz samoupravnog djelokruga Grada Novalje propisane Statutom, sukladno ovlaštenjima utvrđenim u Zakonu o lokalnoj i područnoj (regionalnoj) samoupravi te u odredbama niza posebnih zakona kojima se uređuje prostorno i urbanističko uređenje i planiranje, komunalno gospodarstvo, predškolski odgoj i obrazovanje, primarna zdravstvena zaštita i socijalna skrb, kultura, sport i tehnička kultura, zaštita i unapređenje prirodnog okoliša, zaštita i spašavanje, promet na području grada te ostale djelatnosti.

Gradonačelnik usmjerava rad i djelovanje tijela gradske uprave u obavljanju poslova iz njihovog samoupravnog djelokruga i nadzire njihov rad. Radi što bolje provedbe i izvršenja planova tijekom izvještajnog razdoblja održavani su kolegiji jednom tjedno radi praćenja razvoja i izvršenja projekata.

U izvještajnom razdoblju obavljeno je niz kontakata i sastanaka sa predstavnicima državnih institucija i službi (ministrima, županom, čelnicima županijskih i državnih tijela, gospodarskim subjektima). U ovom izvještajnom razdoblju početak je glavne turističke sezone pa je najviše pažnje posvećeno aktivnostima koji su bitni za funkcioniranje svih segmenata koji utječu na nesmetano odvijanje turističke sezone.

Tijekom održavanja festivala redovno se održavaju koordinacije sa organizatorima festivala, vlasnicima klubova i sigurnosnih službi radi praćenja stanja i provođenja mjera za održavanje javnog reda i mira.

U navedenom razdoblju kontinuirano su provođene mjere i postupci u cilju održavanja zadovoljavajućeg sigurnosnog stanja poradi čega je obavljen čitav niz sastanaka i konzultacija sa rukovodnim službenicima Policijske postaje Novalja, Ravnateljstva policije, Ureda za suzbijanje zlouporabe droga kao i službenicima iz drugih tijela državne uprave.

Tijekom izvještajnog razdoblja u suradnji sa Službom za suzbijanje zlouporabe droga pri Hrvatskom zavodu za javno zdravstvo, Ministarstvom zdravstva i drugim državnim institucijama učinjeni su značajni napori u cilju zabrane zlouporabe plina N2O (dušični oksidul) koji se nalazi pohranjen u ampulama za izradu šlaga, odnosno njegove preprodaje fizičkim osobama koje ga konzumiraju tijekom održavanja festivala. U cilju zabrane zlouporabe navedenog plina tijekom turističke sezone na otoku Pagu, Ministarstvu zdravstva je temeljem odredbe opisane u članku 50 a. Zakona o suzbijanju i zlouporabi droga podnesen prijedlog da se navedeni plin proglasi opasnim za zdravlje i život ljudi i zabrani njegova zlouporaba.

Temeljem zahtjeva upućenog ispred Grada Novalje Ministarstvu zdravstva Republike Hrvatske, iz kojeg je bila razvidna potreba za zabranom uporabe plina N2O (dušični oksidul) zbog zlouporabe rečenog plina tijekom turističke sezone, ministar zdravstva je 16. srpnja 2019. god. donio Naredbu (NN 69/2019-1436) o zabrani uporabe didušikovog monoksida  do 30. rujna 2019. god.

U izvještajnom razdoblju i dalje su provođene preventivne mjere i postupci  u cilju poboljšanja stanja sigurnosti tijekom turističke sezone 2019. g. te 2020. god. na području Grada Novalje.

U cilju što kvalitetnije edukacije iz djelokruga rada sigurnosti, dva predstavnika Grada Novalje su prisustvovala 3. međunarodnoj konferenciji „Sigurnost povijesnih gradova – Partnerstvo za sigurniju svakodnevnicu“ koja je održana 07.11.2019. god. u Solinu.

Tijekom izvještajnog razdoblja sklopljeno je sedam ugovora o kupoprodaji dijelova nekretnina potrebnih za uređenje komunalne infrastrukture na području grada kao i ugovor kojim je osnovano pravo služnosti polaganja i održavanja mreže sanitarne odvodnje na području poduzetničke zone Čiponjac za korist trgovačkog društva Komunalije d.o.o.

Izrađen je glavni projekt za zonu **Zaglava-Prozor** za izdavanje građevinske dozvole te je Ministarstvu državne imovine podnesen zahtjev za rješavanje imovinskopravnih odnosa. Nastavljen je rad na dostavi dokumentacije potrebne Ministarstvu državne imovine za upućivanje prijedloga Vladi RH radi donošenja odluke o darovanju nekretnina Gradu Novalji. U tom smislu izrađena je procjena vrijednosti nekretnina te su dobivena očitovanja Ministarstva gospodarstva, Ministarstva financija, Ministarstva vanjskih poslova, Ureda za zakonodavstvo Vlade RH i Ministarstva poljoprivrede. Prijedlog Odluke upućen je Vladi RH te se očekuje donošenje Odluke o darovanju nekretnina Gradu Novalji..

Pored dosad upućenog zahtjeva Ministarstvu državne imovine za izdavanje tabularne izjave u odnosu na sportski centar Novalja, Grad Novalja podnio je novih osam zahtjeva za izdavanje tabularne izjave. Nastavljen je postupak sređivanja imovinskopravnog stanja nekretnina u vlasništvu Grada Novalje te je započet postupak evidentiranja stvarnog stanja pet nerazvrstanih cesta sukladno odredbama Zakona o cestama kao i pet postupaka evidentiranja stvarnog stanja komunalne infrastrukture sukladno Zakonu o komunalnom gospodarstvu.

Sukladno **Programu poticanja razvoja poduzetništva Grada Novalje** u 2019. godini zaprimljeno je ukupno 19 prijava za dodjelu potpora, od čega je 15 odobreno, a 4 zahtjeva nisu udovoljavala uvjetima. U izvještajnom razdoblju isplaćeno je 11 potpora. Ukupno je isplaćeno u 2019. godini 400.610,19 kn.Osim toga, za sufinanciranje štete u poljoprivredi ukupno je isplaćeno 141.330,75 za 33 poljoprivredna gospodarstva te 17.900,00 kn pčelarima koji su registrirali velike štete.

Uz pomoć Europskog socijalnog fonda započela je provedba projekta **„Zaželi“** (vrijednosti od 2.167.995,00 kn) koji se odnosi na zapošljavanje žena s naglaskom na starije od 50 godina koje će pružati potporu i podršku starijim osobama i osobama u nepovoljnom položaju u njihovim kućanstvima, te osiguranje materijalnih uvjeta za provedbu aktivnosti pri pružanju potpore i podrške starijim osobama i osobama u nepovoljnom položaju. Nakon provedenih natječaja zaposleno je ukupno 8 žena koje brinu o 32 korisnika. Podnesena su 2 tromjesečna izvješća o provedbi projekta provedbenom tijelu.

Radi provođenja **Programa i projekata od interesa za opće dobro koje provode udruge** na području Grada Novalje za 2019. godinu raspisan je II. Javni natječaj koji je otvoren od 30. listopada do 30. studenog 2019. Ukupno je predano 5 zahtjeva, a u proceduru ocjene kvalitete obrađeno je ukupno 5 zahtjeva. Ukupna planirana vrijednost II. Natječaja iznosila je **36.156,86** kuna sukladno Programu javnih potreba u području djelovanja udruga građana Grada Novalje za 2019. godinu. Ukupna vrijednost potreba za povećanjem u II. Natječaju je bila u iznosu od 49.000,00 kuna. Prema Javnom natječaju ugovoreno je ukupno 82.750,00 kuna i potpisano ukupno 5 ugovora temeljem kojih su u cijelosti ispaćena sredstva.

U listopadu 2019. godine raspisan je i Javni poziv za predlaganje programa i projekata javnih potreba u područjima odgoja i obrazovanja, kulture, tehničke kulture, sporta i rekreacije, socijalne skrbi i zdravstva te je ukupno zaprimljeno 29 zahtjeva.

U 2019. godini i dalje se realizira **Sporazum o zajedničkom financiranju međužupanijske linije** u javnom prijevozu u linijskom obalnom pomorskom putničkom prometu Rab - Lun između Ličko senjske županije i Grada Novalje kojim se Grad Novalja obvezuje sufinancirati navedenu liniju u iznosu od 70% planirane vrijednosti usluge, a Županija 30% planirane vrijednosti.

Nastavlja se **Projekt** **poticane stanogradnje (POS**) u Novalji te je izrađeno idejno rješenje koje je dostavljeno Agenciji za potrebe pokretanja postupka javne nabave za izradu projektne dokumentacije za izgradnju višestambene građevine. Rok za dostavu ponuda je 10. siječnja 2020. godine.

Radi velikog interesa građana, obrtnika, OPG-ova i ostalih dionika razvoja Grada prate se aktualni Natječaji, kako ministarstava tako i ostalih Udruga, Organizacija i Programa te se pokušava približiti način funkcioniranja Fondova EU i aktualnosti vezane uz iste na način da se nastoji što više, učestalije i kvalitetnije informirati javnost kroz objave na službenim stranicama Grada natječaja na koje se takvi subjekti mogu prijaviti te im se pruža administrativna podrška za prijavu.

U suradnji sa Turističkom zajednicom, Centrom za kulturu i drugim kulturnim institucijama na području Grada održavaju se brojne manifestacije i događanja tijekom turističke sezone, ali i izvan sezone. Posebno možemo izdvojiti događanja koja se odvijaju u prosincu te već tradicionalna proslava dočeka Nove godine na glavnom gradskom trgu koja je i ove godine privukla brojne goste koji su uz glazbene izvedbe Petra Graša i Jola doživjeli nezaboravan kraj 2019.godine.

Rad gradske uprave je otvoren i transparentan, sjednice Gradskog vijeća su javne i prenose se uživo putem You tube kanala. Zakonom propisana javnost rada jedinice lokalne samouprave ostvaruje se i objavom općih akata u Županijskom glasniku Ličko-senjske županije i na službenoj web stranici Grada, oglašavanjem informacija na oglasnim pločama Grada i mjesnih odbora, putem medija, usmenom komunikacijom čelnika s građanima i predstavnicima pravnih osoba i na druge načine. Kako bi se osigurala dostupnost informacija i u ovom izvještajnom razdoblju uz redovito ažuriranje gradske web stranice, građani i putem facebook profila Grada mogu postavljati pitanja, predlagati  i komentirati i tako aktivno sudjelovati u životu grada.

**Gradsko vijeće, radna tijela i kolegij Gradonačelnika**

U izvještajnom razdoblju pripremljeno je i održano je 5 (pet) sjednica Gradskog vijeća, a sukladno ovlaštenjima iz članka 46. Statuta Grada Novalje Gradonačelnik je podnio Gradskom vijeću ukupno 49 prijedloga akata i to sljedećom dinamikom:

* na XVII. sjednici Gradskog vijeća održanoj 11. srpnja 2019. 5 prijedloga
* na XVIII. sjednici Gradskog vijeća održanoj 19. rujna 2019.g. 4 prijedloga
* na XIX. sjednici Gradskog vijeća održanoj 24. listopada 2019.g. 4 prijedloga
* na XX. sjednici Gradskog vijeća održanoj 21. studenog 2019.g. 2 prijedloga
* na XXI sjednici Gradskog vijeća održanoj 12. prosinca 2019.g. 34 prijedloga

Sjednicama Gradskog vijeća redovito su prethodile i sjednice radnih tijela Gradskog vijeća na kojima je raspravljano o prijedlozima iz njihove nadležnosti, a isti su bili točke dnevnog reda sjednica vijeća.

Radna tijela Gradskog vijeća održala su sjednica i to kako slijedi:

* Odbor za proračun i financije 1 sjednica
* Povjerenstvo za ocjenu arhitektonske uspješnosti 4 sjednice
* Socijalno vijeće 3 sjednice

U upravnom odjelu za poslove gradonačelnika i Gradskog vijeća vodi se evidencija nazočnosti na sjednicama Gradskog vijeća i njegovih radnih tijela te o istima sastavljaju zapisnici i donose zaključci, vrši se obračun naknade za predsjednika i članove Gradskog vijeća te evidencija održanih sjednica i obračun naknade za predsjednike mjesnih odbora. Svaki ponedjeljak održava se Kolegij gradonačelnika radi uvida i praćenja aktivnosti i važnijih projekata Grada.

**Socijalno vijeće**

U izvještajnom razdoblju Socijalno vijeće održalo je tri sjednice na kojima je razmatrano 22 zahtjeva za pomoći. U izvještajnom razdoblju isplaćeno je 19 naknadi za novorođenčad u iznosu 98.000,00 kn, tri samca korisnici su proračunskih sredstava za podmirenje troškova stanovanja, tri samca i pet obitelji korisnici su bona za pomoć u prehrani, jedna obitelj korisnik je financijske pomoći za djecu s teškoćama u razvoju.

**Stožer civilne zaštite**

U upravnom odjelu obavljaju se i poslovi koji se odnose na civilnu zaštitu uz stalnu suradnju i kontakt sa nadležnim službama (MUP SCZ Gospić). U izvještajnom razdoblju održane su dvije sjednice, jedna izvanredna povodom velikog požara na Zrću i jedna redovna prije donošenja proračuna radi planiranja financiranja vatrogastva i civilne zaštite. U izvještajnom razdoblju završena je izrada Procjene ugroženosti i Plana zaštite od požara za koji je zatražena suglasnost Ministarstva unutarnjih poslova i Vatrogasne zajednice Ličko-senjske županije.

Nakon ishođenja pozitivnog mišljenja Plan se očekuje donijeti na Gradskom vijeću u prvim mjesecima 2020. godine.

**Vijeće za dodjelu koncesijskih odobrenja**

Vijeće za dodjelu koncesijskih odobrenja izdalo je ukupno 37 koncesijskih odobrenja u vrijednosti od 474.340,00 kn i to ugostiteljstvo 10 koncesijskih odobrenja, komercijalno rekreacijski (zabavni) sadržaji 22 koncesijska odobrenja, trgovina 5 koncesijskih odobrenja. U izvještajnom razdoblju ukupno je naplaćeno je 750.550,00 kn. Na dan 31. 12. 2019.g. stanje potraživanja iznosi 1.542.916,34 kn od čega je dospjelo 426.456,34 kn, a nedospjelo je 1.116.460,00 kn (što se najviše odnosi na višegodišnja koncesijska odobrenja).

**Povjerenstvo za ocjenu arhitektonske uspješnosti**

Povjerenstvo za ocjenu arhitektonske uspješnosti idejnih projekata na području Grada Novalje održalo je 4 sjednice na kojima je razmatrano 18 projekta, riješeno je 14 projekta za izgradnju ugostiteljsko-turističkih, poslovnih i stambeno-poslovnih ili poslovno-stambenih građevina, ostali projekti su u fazama dorade.

**Pravo na pristup informacijama**

U izvještajnom razdoblju ukupno je zaprimljeno 4 (četiri) zahtjeva za pravo na pristup informacijama na koje je odgovoreno u zakonskom roku.

**Komunalno redarstvo**

U izvještajnom razdoblju komunalno redarstvo pokrenulo je 980 predmeta sa različitom vrstom problematike (javne površine, javni red i mir, komunalni i građevinski prekršaji, bespravna gradnja), dok je nepisanih intervencija bilo oko 400 kao što su pozivi građana bilo telefonom ili usmenom predajom.

Ukupno je naplaćeno po komunalnoj osnovi 297.500,00 kn kazni (kršenje zabrane građevinskih radova, kampiranje, narušavanje javnog reda i mira, s tim da se očekuje još kazni naplaćenih putem prekršajnih naloga koje su trenutno u sudskom postupku što će iznositi još preko 10.000,00 kn) .

U izvještajnom razdoblju djelovala su 2 prometna redara i ukupno su naplatili kroz taj period 214.177,92 kn kazni od raznih prometnih prekršaja. Izrečeno je 1516 kazni s naslova prometnih prekršaja (naplaćeno 708 a još 808 kazni je u procesu naplaćivanja ili ovršavanja) te je izdano 40 upozorenja. Realno je očekivati još min. 50% od kazni koje će se naplatiti naknadno dakle min. cca.100.000,00 kn kroz prekršajne naloge i sudske ovrhe od prometa.

Postavljena je za sad 1 prometna kamera koja snima nepropisno zaustavljena vozila gdje je znakom zabranjeno zaustavljanje i parkiranje. U planu nabave su još minimalno 2 takve kamere koje će uvelike doprinijeti kulturi u prometu.

Ukupno je komunalno-prometno redarstvo naplatilo 511.677,92 kn dok će kasnijom naplatom prekršajnih naloga i ostalih nenaplaćenih prometni kazni uprihodovati još minimalno 100.000,00 kn.

**Komunalna naknada**

U izvještajnom razdoblju izvršeno je 136 promjena vlasništva temeljem uvida u vlasničke listove, ugovore o kupoprodaji, rješenja o nasljeđivanju, darovnih ugovora. Od toga je 123 nova evidentirana objekta u bazi podataka.

**Zakup javne površine**

U navedenom razdoblju sklopljeno je ukupno 6 ugovora o zakupu javne površine.

Zaduženje po ugovorima u navedenom razdoblju te po ugovorima iz ranijih godina koji dospijevaju na naplatu u navedenom razdoblju iznosi 1.235.785,12 kn. Uplate u izvještajnom razdoblju iznose 1.361.545,67 kn. Ukupno zaduženje po osnovi zakupa javnih površina u 2019.godini iznosi 1.705.335,12 kn, a naplata 1.776.769,29 kn.

U razdoblju od 1. srpnja 2019. – 31. prosinca 2019. god. riješen je 21 neupravni predmet.

**Komunalni doprinos**

U razdoblju od 01. srpnja 2019.g. do 31. prosinca 2019.g. izdano je 80 rješenja komunalnog doprinosa, od toga 33 rješenja za novogradnju, 47 rješenja u postupku legalizacije. Ukupno je zaduženje 4.118.509,42 kuna. U istom razdoblju na ime komunalnog doprinosa uplaćeno je 3.677.609,85 kune.

Izdano je 9 potvrda o nedugovanju komunalnog doprinosa.

Također je stornirano 121.660,64 kune duga na ime priključka na kanalizacijsku mrežu zbog apsolutne zastare.

**Naknada za nezakonito izgrađene zgrade**

U izvještajnom razdoblju izdano je 21 rješenje za naknadu za nezakonito izgrađene zgrade. Ukupno je zaduženo 72.064,14 kuna, a naplaćeno je 132.185,73 kune.

**Spomenička renta**

U izvještajnom razdoblju ukupno zaduženje iznosi 47.973,70 kuna, a uplata iznosi 35.438,44 kuna.

**Porez na kuće za odmor**

U izvještajnom razdoblju evidentirano je uplata na ime Poreza na kuće za odmor u ukupnom iznosu od 1.843.203,63 kuna. U navedenom razdoblju poslano je ukupno 1.995 opomena. U 2018.g. izdano je ukupno 7.468 rješenja za porez na kuće za odmor, a u 2019.g. je izdano 7.571 rješenje. Zaključno sa 31.12.2019.g. uplate na ime poreza na kuće za odmor iznose 5.575.100,78 kuna, a ukupan dug 1.844.949,93 kuna. U 2018.g. ukupan dug iznosio je 2.157.520,48 kuna, što u odnosu na 2019.g.
predstavlja smanjenje duga za 312.570,55 kn.

**Provedba katastarske izmjere**

U izvještajnom razdoblju evidentirano je uplata na ime Katastarskih izmjera u ukupnom iznosu od 269.371,05 kuna. U navedenom razdoblju poslano je ukupno 543 opomena.

U odnosu na 2018.g. izdano je ukupno 1.042 rješenja za katastarske izmjere, a u 2018.g. je izdano 440 rješenja.

Zaključno sa 31.12.2019.g. uplate na ime katastarske izmjere iznose 675.250,69 kuna, a ukupan dug 443.123,63 kuna.

U 2018.g. uplate su iznosile 144.668,74 kuna, a ukupan dug 1.015.738,06 kuna, što u odnosu na 2019.g. predstavlja porast naplate za 530.581,95 kuna te smanjenje duga za 572.614,43 kuna.

**3. KAPITALNI PROJEKTI**

U izvještajnom razdoblju proveden je ukupno:

* tridesetijedan (31) postupak jednostavne nabave (vrijednosti do 200.000,00 kuna za robe i usluge i do 500.000,00 kuna za radove),
* jedan (1) otvoreni postupak javne nabave velike vrijednosti za usluge: Pružanje energetske usluge u svrhu poboljšanja energetske učinkovitosti javne rasvjete – ugovor sklopljen 31.07.2019.,
* dva (2) otvorena postupka javne nabave male vrijednosti za radove, ugovor sklopljen do 31.12.2019. godine, i to: Izgradnja poduzetničkog inkubatora „ Ragan“ u Novalji prema projektu Izgradnja i opremanje poduzetničkog inkubatora „ Ragan“ – nastavak započete gradnje – ugovor sklopljen 12.11.2019. godine sa TEH GRADNJA d.o.o., Izvođenje građevinskih radova prema projektu Unaprjeđenje i proširenje zajedničke infrastrukture poduzetničke zone Čiponjac – ugovor sklopljen 17.12.2019. godine sa BK MONTAŽOM d.o.o.
* pokrenut je 1 otvoreni postupak nabave male vrijednosti za usluge:

Usluge stručnog nadzora po grupama nabave:

Grupa 1 – Stručni nadzor nad izvođenjem građevinskih radova prema projektu „ Unaprijeđenje i proširenje zajedničke infrastrukture PZ Čiponjac“,

Grupa 2 - Stručni nadzor nad izvođenjem građevinskih radova na zgradi DVD-a u Novalji prema projeku „ Izgradnja i opremanje vatrogasnog doma i spremišta“,

* pokrenuta 4 otvorena postupka nabave male vrijednosti za radove:
* izvođenje radova na uređenju i konačnom zatvaranju postojećeg odlagališta otpada Caska u Novalji, faza 6 – izgradnja temeljnog brtvenog sustava između plohe za komunalni otpad i ugrađenog miješanog građevnog i komunalnog otpada,
* rekonstrukcija i opremanje zgrade DVD-a Novalja po grupama nabave:

Grupa1 – Rekonstrukcija DVD-a Novalja

Grupa 2 – Nabava opreme za opremanje DVD-a Novalja,

Izvođenje građevinskih radova na uređenju dijela šetnice Luke Čemeljića u Novalji,

Izvanredno održavanje dijela državne ceste D 106 sa križanjem za poduzetničku zonu Čiponjac u Novalji.

Za nabavu robe utrošeno je 596.019,09 kn, za nabavu radova utrošeno je 21.501.035,98 kn,

za nabavu usluga utrošeno je 8.299.208,58 kn. Sveukupno je utrošeno 30.396.263,65 kn.

U izvještajnom razdoblju započeti su ili u tijeku sljedeći projekti:

Nastavljene su aktivnosti na jednom od najbitnijih projekata, projektu **Aglomeracije koji je financiran sredstvima EU fondova** ukupne procijenjene vrijednosti 310.441.862,11 kn za koji je u izvještajnom razdoblju otvoren natječaj za izvođenje radova u vrijednosti od 127.943.798,00 kn bez PDV-a.

Za projekt „**Proširenje i unapređenje zajedničke infrastrukture poduzetničke zone Čiponjac“** u prosincu je potpisan ugovor o izvođenju radova sa tvrtkom BK Montaža, a vrijednost ugovorenih radova iznosi **9.857.850,60 kn.**

Ugovorom su obuhvaćeni slijedeći radovi: fekalna i oborinska kanalizacija – neizvedeni dio: pripremni i zemljani radovi, betonski i armiranobetonski radovi;

ceste-pripremi radovi: krčenje raslinja, iskolčenje trasa i objekata, skidanje postojećeg sloja asfalta;

ceste-donji ustroj: iskop u materijalu, izvedba nasipa, prijevoz i iskrcaj iskopnog materijala, oblaganje zelenih površina humusom;

ceste-objekti: dobava i ugradba betonskih montažnih rubnjaka;

ceste-gornji ustroj: izrada donjeg nosivog sloja podloge kolne konstrukcije, izrada bitumeniziranog nosivog sloja, izrada završnog trošivog sloja;

ceste-oprema i signalizacija: postavljanje prometnih znakova, obilježavanje i bojanja crta na kolniku;

zelene površine – pripremni radovi; zelene površine-biljni materijal;

ostali radovi-biljni materijal, radovi elektroničke komunikacijske infrastrukture – kabelska kanalizacija, građevinski elektromontažni radovi.

**Radovi na izgradnji kulturnog centra „Gozdenica“**

Predmet radova je izgradnja i opremanje kulturnog centra „Gozdenica“.

Zgrada kulturnog centra je organizirana na dvije etaže – javni sadržaji u prizemlju, uredi kulturnog centra i prostori udruga koje djeluju u Gradu Novalji na 1. katu.

Osim gradnje zgrade Kulturnog centra predviđeno je uređenje čestice kao pješačko-kolne površine koja bi se sastojala od pristupnog trga koji bi se hortikulturno oplemenio i opremio urbanom opremom te izgradnja kolnih površina i parkirnih mjesta za parkiranje osobnih vozila i vozila osoba s invaliditetom i teškoćama u kretanju.

Vrijednost ugovorenih radova iznosi **12.608.364,77 kn.**

Izvedeni su radovi u vrijednosti od **4.601.576,15 kn.**

Izvođač je Zajednica ponuditelja: Kameni zid d.o.o.,Titan Constructa d.o.o.,Chrile d.o.o.

Izvedeni su grubi betonski radovi objekta, objekt je zatvoren, planiraju se radovi na stolariji, instalacijama te uređenju okoliša. Sukladno postojećem dinamičkom planu radovi su u blagom zaostatku. Izvedeno je 36,50% ugovorenih radova, a završetak gradnje predviđen je za svibanj 2020. godine.

**Radovi na izgradnji poduzetničkog inkubatora „Ragan“**

Projekt se financira iz sredstava fondova EU u iznosu od 7.822.137,29 i provodi u suradnji s Provedbenim tijelom – SAFU.

Planiranim zahvatom predviđa se izgradnja slobodnostojeće poslovne zgrade - pretežito uslužne sa nazivom poduzetnički inkubator. Građevina je kompaktna u cilju racionalnog korištenja prostora i postizanja „A” energetskog razreda. Zgrada se oblikovno sastoji od dva prožimajuća, izmaknuta volumena te se svojim oblikovanjem uklapa u prostor poduzetničke zone. Poslovni prostori planiraju se kao uredski, sa pripadajućom opremom i instalacijama. Djelatnosti koje se planiraju u poslovnim prostorima su uslužne djelatnosti, IT djelatnosti (programiranje i sl.) i manje proizvodne djelatnosti. Multimedijalna konferencijska dvorana je kapaciteta do 70 korisnika, planirane svijetle visine h=3,95m. Dvorana ima mogućnost raznih postava, odnosno mogućnost korištenja kao open office
prostora. Nakon raskida ugovora sa izvođačem, proveden je novi natječaj i izabran izvođač radova Teh gradnja d.o.o., Zagreb, ugovor je potpisan 6.studenog .2019 godine, a rok izvođenja radova je 8 mjeseci od dana potpisa ugovora. Vrijednost ugovorenih radova iznosi **10.523.062,88 kn.**

Izvođač je uveden u posao te su započeli radovi sukladno dinamičkom planu.

**Izvođenje radova na uređenju i konačnom zatvaranju postojećeg odlagališta otpada Caska u Novalji, Faza 6. - Izgradnja temeljnog brtvenog sustava između plohe za komunalni otpad i ugrađenog miješanog građevnog i komunalnog otpada**

Odlagalište otpada je uređeno, ograđeno i nadzirano te se nalazi u postupku fazne izgradnje i sanacije. Sanacija i zatvaranje odlagališta otpada obuhvaća faznu izgradnju temeljnog i prekrivenog brtvenog sustava. Temeljni brtveni sustav izgraditi će se između plohe miješanim građevnim i komunalnim otpadom i plohe za komunalni otpad. Izvest će se na površini od oko 6.350,00 m2.

Kako bi se osigurali padovi nove plohe u smjeru prethodno izvedenog bazena za procjednu vodu, bit će potrebno izvesti nadvišenja i nasipavanja postojeće podloge, s nagibima od 1% prema sredini brtvenog sustava te u smjeru jug-sjever, prema izvedenom bazenu za procjedne vode.

Nasipavanje će se izvesti kamenitim materijalom, granulacije 0-64 mm čija zbijenost na zadnjem ugrađenom sloju mora biti Ms≥30 MN/m2. Istim materijalom izvest će se i obodni nasip nove plohe, kojim će se obrubiti odlagališni prostor sa sjeverne i južne strane nove plohe. Obodni nasip, spojit će se s izvedenim nasipom u fazi I. i fazi II. te će na taj način tvoriti jedinstvenu funkcionalnu cjelinu za odlaganje otpada na temeljni brtveni sustav.

Predviđena količina materijala, potrebna za izradu projektiranih nadvišenja te izradu obodnih nasipa iznosi 2800m3. Najviša nadvišenja će se izvesti na južnom dijelu nove plohe, gdje će vrh krune novog obodnog nasipa biti uzdignut oko 4,1 metar u odnosu na izvedenu obodnu cestu, dok će najniža nadvišenja biti na sjeveru nove plohe, gdje će vrh krune novog obodnog nasipa biti uzdignut oko 1,3 m u odnosu na izvedenu obodnu cestu.

U izvještajnom razdoblju potpisan je ugovor da izvođaćem radova GT TRADE d.o.o., Split, rok izvođenja radova je 6 mjeseci od dana potpisa ugovora, vrijednost radova je **3.327.000,00 kn.**

**Rekonstrukciju i dogradnju Dječjeg vrtića i jaslica „Carić“**

Planira se izgradnja dvije jasličke jedinice, samostalne kuhinje, višenamjenske dvorane, prostorije za djelatnike te ostali potrebni prostori koji će u potpunosti odgovarati važećem Državnom pedagoškom standardu, ukupne veličine od oko 700,00 m2 bruto površine.

Zgrada se predviđa kao nisko-energetska uz primjenu suvremenih građevinskih materijala i tehnika, prilagođenih brzinom, načinom izvedbe i potencijalne fleksibilnosti unutar konstruktivnog sustava (pregotovljena gradnja, montažnog načina izvedbe s lameliranim drvenim nosačima).

U izvještajnom razdoblju proveden je postupak javne nabave i izabran izvođač radova. Izvođač radova je Roje gradnja d.o.o., Sajmište 258, 32 000 Vukovar, ugovor potpisan 17. siječnja .2020, rok izvođenja radova: 9 mjeseci od dana potpisa potpisa ugovora

Vrijednost ugovorenih radova iznosi **12.499.999,98 kn.**

**Nabava opreme za dječji vrtić**

Završen je postupak javne nabave te je ugovor pred potpisivanjem sa izvođačem radova Energo-tehno d.o.o., Obrtnička 5, 10 431 Sveta Nedjelja.

Ugovor potpisan 17. siječnja 2020, rok izvođenja radova: 9 mjeseci od dana potpisa potpisa ugovora, a vrijednost ugovorenih radova je **599.469,88 kn.**

**Modernizacije javne rasvjete na području grada Novalje**

Predmet nabave je pružanje energetske usluge u svrhu poboljšanja energetskih svojstavajavne rasvjete u Gradu Novalji što podrazumijeva postizanje dokazivih ušteda, a koje će se postići provođenjem mjera energetske učinkovitosti, koje se sastoje od: Izrade projekta Energetske učinkovitosti, Izvođenja svih radova, ugradnji opreme i materijala predviđenih Projektom, uključujući nepredviđene radove i/ili sve potrebne radnje koje su nužne za ostvarenje ušteda; Izvješća o provedenom Energetskom pregledu nakon provedbe Mjera (novog stanja), sukladno čl. 13. Uredbe, a izrađeno od strane osobe ovlaštene za provođenje energetskih pregleda javne rasvjete, po referiranju na angažirane snage svjetiljki, Propisnog zbrinjavanja postojeće rasvjete; Osigurati raspoloživost svih odgovarajućih svjetlosnih izvora u vremenu trajanja Ugovora; Osigurati servis i zamjenu svjetiljki u jamstvenom roku; Stručnog nadzora nad provedbom Mjera (nadalje: Nadzor); Praćenja, mjerenja i verifikacije ušteda (nadalje: Praćenje).

U izvještajnom razdoblju potpisan je ugovor sa izvođačem radova Elos d.o.o., Stjepana Radića 10, 21 210 Solin. Vrijednost ugovorenih radova je **7.200.000,00 kn, z**ajamčena ušteda(godišnje): **720.000,00 kn**. Na području Grada Novalje zamijenjeno je 90 % postojećih lampi.

**Izgradnja i opremanje vatrogasnog doma i spremišta**

Postojeću, legalnu, građevnu visine P+1 rekonstruiramo na način da u dijelu prizemlja uklanjamo postojeći, dotrajali dio; formiramo tlocrt pravilnih linija i oblika, formiramo etaže prizemlje, I. i II. kata. Cjelokupna rekonstrukcija se izvodi u svrhu poboljšanja uvjeta rada djelatnika DVD-a, dobivanje prostora za rad udruga koje djeluju na području Grada Novalje, sanacije i zamjene oštećenih i dotrajalih dijelova postojeće građevine. Postavom nove termo izolirane fasade i primjenom suvremenih rješenja za grijanje, hlađenje, proizvodnju električne energije za osobne potrebe, novim interijerskim rješenjem ispunjavaju se bitni zahtjevi za građevinu i njihove korisnike u skladu sa današnjim standardima. Uz poboljšanje uvjeta rada i djelovanja DVD-a Novalja i udruga koje će se koristiti prostorom građevine, krajnji rezultat je i veliko smanjenje godišnje potrebne toplinske energije za grijanje i hlađenje.

Projekt je trenutno u fazi razrade troškovnika te se očekuje pokretanje postupka javne nabave.

**Održavanje javne rasvjete**

Predmet nabave je tekuće održavanje sustava javne rasvjete. Radovi se odnose na održavanje i sanaciju JR, otklanjanje raznih kvarova, zamjenu oštećenih lampi, stakala, zamjenu žarulja, izmjenu dotrajalih kablova unutar stupa, sanaciju kablova zračne mreže JR, izvanrednim radovima kabliranja, iskope i zamjene starih dotrajalih i izgorenih kablova, demontažu i montaži starih oštećenih, novih stupova i lampi te ostali potrebni radovi na sanaciji JR na području Grada Novalje.

Izvođač radova je Varsan Novalja, Zaglavarski put 2, 53291 Novalja.

Ugovor je potpisan 13. lipnja 2019 godine, a rok izvođenja radova je do kraja 2019.godine. Vrijednost Ugovorenih radova iznosi **230.906,25 kn,** a izvedeni su radovi u vrijednosti od **209.377,50 kn.**

**Proširenje informativne edukacijske promatračnice**

U naselju Lun, na dijelu k.č. 111/1, k.o. Lun planira se dogradnja Edukativno informacijske promatračnice. Edukativno informacijska promatračnica smještena je u prirodnoj kotlini na području Lunskih maslinika. Dogradnjom se ne diraju postojeća stabla maslina. Dogradnja promatračnice se događa prema moru. Promatračnica dobiva proširenje kako bi se omogućila korisna površina od otprilike 8x5m, te nišu za spremanje klavira. Izvođač radova je Royal Holiday d.o.o., izidora Poljaka 58, 10 000 Zagreb. Ugovor je potpisan 28.lipnja 2019.godine, a rok za izvođenje radova je mjesec dana od potpisa ugovora. Vrijednost ugovorenih radova iznosi **261.706,37 kn.**Radovi su izvedeni u cijelosti i u predviđenom roku.

**Nabava materijala za održavanje javne rasvjete**

Nabava materijala podrazumijeva nabavu stupova, lampi, žarulja, prigušnica, kabela, osigurača, ormarića JR i ostalog materijala potrebnog za održavanje javne rasvjete na području Grada Novalje.

Izvođač radova Basic d.o.o., Put stinice 26, 21 000 Split. Ugovor je potpisan 27. rujna 2019.godine, a rok izvođenja radova je 12 mjeseci od dana potpisa ugovora. Vrijednost Ugovorenih radova iznosi **186.871,46 kn.** Izvedeni su radovi u vrijednosti od: **24.945,25 kn.**

**Preventivna zaštita palmi na području Grada Novalje**

Predmet nabave je preventivno i kurativno natapanje debla i krune debla koktelom insekticida. Predviđaju se četiri tretmana u narednoj godini. Planira se tretman na cca 90 palmi koje se nalaze na javnoj površini. Izvođač radova Arbustus d.o.o., Crno b.b., 23 000 Zadar. Ugovor je potpisan 29. kolovoza 2019.godine, rok izvođenja radova je 12 mjeseci od dana potpisa ugovora. Vrijednost Ugovorenih radova iznosi **51.000,00 kn.** Izvedeni su radovi u vrijednosti od **41.250,00 kn.** Tretiranje palmi se izvršava sukladno dogovorenom planu tretiranja.

**Izrada ogradnih zidova na području grada Novalje**

Premet nabave je izgradnja kamenih ogradnih zidova bunje visine 110 cm. Ugovor potpisan sa izvođačem radova Arburoža d.o.o., Čiponjac Jug 6, 53291 Novalja 29. kolovoza 2019.godine, rok izvođenja radova je 12 mjeseci od dana potpisa ugovora, a vrijednost ugovorenih radova **203.437,50 kn.** Izveden je kameni zid bunja jedno lice kamen drugo beton u ulici Samorašnji put, duljina zida 20 m i u ulici Kneza Trpimira, duljina zida 25m'.

**Građevinski radovi na uređenju javnih površina u Kustićima**

Predmet radova je izgradnja kamenih zidova/ bunja na ulazu u naselje Kustići. Ugovor sa izvođačem radova Z.O. Metod, Slatinska bb 53291 Novalja potpisan 23. listopada 2019.godine, rok izvođenja radova je tri mjeseca od dana potpisa ugovora. Vrijednost ugovorenih radova iznosi **212.125,00 kn.**

Izvedeni su radovi u vrijednosti od **171.475,00 kn.** Izrađen je novi kameni zid duljine cca 180 m' visine 110 cm te će se urediti nogostup prosječne širine 150 cm.

**Restauracija mozaika na trgu Bazilike**

Predmet nabave je konzervatorski restauratorski radovi na mozaiku apside starokršćanske bazilike.

Izvođač radova je Akademski slikar –mozaičar Milun Garčević, Siget 18c, 10 000 Zagreb, ugovor potpisan 29. listopada 2019.godine, rok izvođenja radova je 3 mjeseca od dana potpisa ugovora.

Vrijednost Ugovorenih radova iznosi 155.473,88 kn. Izvedeni su radovi u cijelosti te je napravljena popratna dokumentacija.

**Izrada ograde oko objekta u vlasništvu Grada Novalje u naselju Kustići**

Predmet nabave je izrada kovane ograde visine do 100 cm oko crkve Sv. Ivana u Kustićima. Izvođač radova je tvrtka Varenje Novalja j.d.o.o., Kralja Petra Krešimira IV br 7, 53291 Novalja, 01. listopada 2019.godine je potpisan ugovor, rok izvođenja radova je 3 mjeseca od dana potpisa ugovora. Vrijednost ugovorenih radova je **75.000,00 kn.** Radovi su izvedeni u cijelosti i u roku, ugrađeno je cca 80 m' tražene ograde.

**Uređenje šetnice uz more u naselju Gajac**

Predmet radova je uređenje šetnice uz more prema Braničevici. Izvođač radova je Royal Holiday d.o.o., Izidora Poljak 58, 10 000 Zagreb. Ugovor je potpisan 17. listopada 2019.godine, a rok izvođenja radova je 3 mjeseca od dana potpisa ugovora. Vrijednost Ugovorenih radova iznosi **167.687,50 kn.** Izvedeni su radovi u cijelosti i u roku i to betoniranje šetnice – 760m2, postavljeni su parkovni rubnjaci- 250m' i izrađen AB zid – 50m'.

**Uređenje krovišta na zgradi katastra u Novalji**

Predmet nabave je sanacija krovišta, postojeći krov je dotrajao te je na nekoliko mjesta procurio.

Izvođač radova je Gradnja vl. Stjepan Grden, Lepa Ves 136 49240 Lepa Ves. Ugovor potpisan 22. listopada 2019.godine, rok izvođenja radova: 3 mjeseca od dana potpisa ugovora, a vrijednost ugovorenih radova **243.227,50 kn. I**zvedeni su radovi u vrijednosti od **222.066,13 kn.** Izmijenjeno je dotrajalo krovište, napravljen je novi ventilirani krov sa hidroizolacijom.

**Radovi na uređenju prostora MO Zubovići**

Predmet nabave je izmjena stolarije na objektu Pošte/ TZ-a/ Mjesnog odbora. Izvođač radova je Alu Laci, Put Biliga 57A, ugovor je potpisan 19. listopada 2019.godine, rok izvođenja radova je 1 mjesec od dana potpisa ugovora. Vrijednost Ugovorenih radova je **51.050,00 kn**. Izvedeni su radovi na izmjeni stolarije, prozori (dvokrilni, jednokrilni) te pripadajuće grilje – 10 kom, vrata različite dimenzije – 2 kom.

**Radovi na izgradnji potpornog zida u naselju Jakišnica**

Predmet nabave je izrada potpornog zida duljine 40 m' prosječne visine 250cm. Izvođač radova je Ican Transport Novalja d.o.o., Zadarska 11B, 53291 Novalja, ugovor potpisan 5. studenog 2019.godine, rok izvođenja radova je 3 mjeseca od dana potpisa ugovora. Vrijednost Ugovorenih radova **147.625,00 kn.** Izvedeni su radovi u vrijednosti od **130.000,00** **kn.** Radovi su u kašnjenju te bi trebali biti gotovi do kraja veljače 2020. godine.

**Površinsko čišćenje kamena na području Grada Novalje.**

Predmet nabave je strojno čišćenje kamena/opločnika vrućom parom. Izvođač radova je Buco Sport d.o.o., Divuljska 1B, 10 010 Veliko Polje, ugovor je potpisan 28. listopada 2019.godine, rok izvođenja radova mjesec dana od dana potpisa ugovora. Vrijednost ugovorenih radova **60.072,20 kn.**

Očišćeno je 1600,00 m2 opločnika od Slatinske (Santurist)– do caffe bar Plasica.

**Rekonstrukcija krova na zgradi TZ-a u Novalji**

Predmet nabave je sanacija ravnog krova, postava nove toplinske te hidroizolacije. Izvođač radova je Finish line j.d.o., Krasica 92, 51 222 Bakar, ugovor potpisan 02.prosinca 2019.godine, rok izvođenja radova je mjesec dana od dana potpisa ugovora. Vrijednost Ugovorenih radova je **94.970,00 kn.**

Radovi su izvedeni u cijelosti te u roku, postavljena je nova glazura u padu, nova toplinska izolacija od XPS-a debljine 5 cm te hidroizolacija.

**Ostakljenje prostora na trgu Alojzija Stepinca**

Izvođač radova je Piletić Grupa d.o.o., Maslenička 7 , 10 010 Zagreb, ugovor je potpisan 02. prosinca 2019.godine, rok izvođenja radova je mjesec dana od dana potpisa ugovora. Vrijednost Ugovorenih radova iznosi **87.741,90 kn.** Radovi su izvedeni u roku i u cijelosti.

**Dobava, nabava i montaža prozora na zgradi Katastra**

Izvođač radova je Alu Laci, Put Biliga 57A, Zadar, ugovor potpisan 02. prosinca 2019.godine, rok izvođenja radova 1 mjesec od dana potpisa ugovora. Vrijednost ugovorenih radova je **23.850,00 kn.**

**Usluga izrada Izvedbenog projekta rekonstrukcije dijela državne ceste D106**

Predmet nabave je izrada izvedbenog projekta rekonstrukcije dijela državne ceste D 106 u duljini cca 400 m' i projekt spojne ceste do PZ Čiponjac u dužini od cca 220 m' uključivo i križanje, odvodnju prometnih površina te prometnu opremu i signalizaciju. Izrađivač projekta je Mobilita Evolva d.o.o., Froudeova 5, 10 000 Zagreb. Ugovor je potpisan 17. lipnja 2019. godine, a vrijednost ugovorenih radova **43.750,00 kn.**

**Izrada projektne dokumentacije prometnice Kadile u Novalji**

Predmet nabave je izrada idejnog projekta za ulicu Kadile u Novalji.

Ukupna duljina zahvata je 120 m'. Planira se širina prometnice 5,0-5,50 m' ovisno prema situacije na terenu ili ograničenje zadane granice zahvata u prostoru prema važećim UPU-ima. Izvođač je AS-inženjering d.o.o., Krčka 2A, 53 270 Senj, ugovor je potpisan 18. rujna 2019. godine, rok za izvršenje ugovora je 6 mjeseci od dana potpisa ugovora. Vrijednost ugovorenih radova je **31.250,00 kn.**

Izrađen je idejni projekt te je poslan potrebnim tijelima za ishođenjem suglasnosti.

**Izrada idejnog rješenja parka na lokaciji Trg dr. Franje Tuđmana 1**

Predmet nabave je izrada idejnog rješenja sa pripadajućim troškovnikom. Površina zahvata cca 1000 m2. U cilju je poboljšanje postojećeg dječjeg igrališta te izrada parkirališta. Izvođač radova je Projekt Mod d.o.o. Masarykova 25, 10 000 Zagreb, ugovor je potpisan 15.rujna 2019.godine, rok izvršenje ugovora je 3 mjeseca od dana potpisa ugovora. Vrijednost Ugovorenih radova je **30.625,00 kn.**

Radovi su u završnoj fazi te se očekuje predaja projekta.

**Stručni nadzor nad izvođenjem građevinskih radova nad izgradnjom KC Gozdenica**

Stručni nadzor: građevinski, elektro, strojarski nadzor te koordinator II zaštite na radu. Izvođač: Ured ovlaštenog inženjera građevinarstva Neven šestan, [Mate Sušnja 8](https://www.google.com/maps/place/45.3455419%2C14.3909162), 51 000 Rijeka. Ugovor potpisan: 18. studeni 2019. godine. Vrijednost Ugovorenih radova: **243.750,00 kn.** Izvedeni su radovi u vrijednosti od: **91.065,00 kn.**

Projektantski nadzor

Izvođač: Jurcon projekt d.o.o. Gotalovečka 4a, 10 000 Zagreb

Ugovor potpisan: 02. veljače 2018. godine,

Vrijednost Ugovorenih radova: **77.500,00 kn sa Pdv-om**

Izvedeni su radovi u vrijednosti od: **45.466,63 kn sa Pdv-om**

Arheološki nadzor

Izvođač: Arheolog d.o.o., Lučino selo 36, 23 275 Ugljan

Ugovor potpisan: 12. veljače 2018. godine,

Vrijednost Ugovorenih radova: **37.500,00 kn sa Pdv-om**

Izvedeni su radovi u vrijednosti od: **0,00 kn sa Pdv-om**

**Stručni nadzor nad izvođenjem građevinskih radova na izgradnji poduzetničkog inkubatora „Ragan“**

Stručni nadzor: građevinski, elektro, strojarski nadzor te koordinator II zaštite na radu

Izvođač: Zajednica ponuditelja PGT Škunca d.o.o., Jurja Šižgorića 19, 10090 Zagreb, Toplinska tehnika Kočiš, Kozjačka 10, 10 090 Zagreb, Bračković usluge j.d.o.o., Paška 18, 53 291 Novalja,

Ugovor potpisan: 07. svibnja 2018. godine,

Vrijednost Ugovorenih radova: **137.500,00 kn**

Izvedeni su radovi u vrijednosti od: **6.875,00 kn**

Projektantski nadzor

Izvođač: Urbanistički institut Hrvatske , Frane Petrića 4, 10 000 Zagreb

Ugovor potpisan: 26. lipnja 2018

Vrijednost Ugovorenih radova: **93.750,00 kn**

Izvedeni su radovi u vrijednosti od:  **75.000,00 kn**

**Građevinski radovi na proširenju infrastrukture Poduzetničke zone Čiponjac**

Stručni nadzor: građevinski, elektro nadzor te koordinator II zaštite na radu

Izvođač: Ag-projekt d.o.o., Žuknica 50, 51 221 Kostrena

Vrijednost Ugovorenih radova: **172.500,00 kn**

Izvedeni su radovi u vrijednosti od:  **0,00 kn**

**Stručni nadzor za Rekonstrukciju i dogradnju dječjeg vrtića i jaslica „Carić“**

Stručni nadzor: građevinski, elektro, strojarski nadzor te koordinator II zaštite na radu

Izvođač: Ured ovlaštenog inženjera građevinarstva Neven šestan, Mate Sušnja 8, 51 000 Rijeka

Ugovor potpisan: 9. siječnja 2020. godine,

Vrijednost Ugovorenih radova: **243.750,00 kn**

Izvedeni su radovi u vrijednosti od: **0,00 kn**

**Stručni elektro nadzor nad projektom pružanja energetske usluge u svrhu poboljšanja energetske učinkovitosti JR**

Predmet nabave je stručni nadzor prilikom izvođenja radova na modernizaciji javne rasvjete. Cilj projekta je zamjena postojećih lampi sa led lampom te postizanje uštede tokom cijele godine.

Izvođač stručnog nadzora je PGT Škunca d.o.o, Jurja Šišgorića 19, 10 090 Zagreb

Ugovor potpisan: 19. kolovoza 2019. godine. Rok izvođenja radova: 6 mjeseci od dana potpisa ugovora.

Vrijednost Ugovorenih radova: **124.875,00 kn**

Izvedeni su radovi u vrijednosti od: **41.208,75 kn**

**Stručni nadzor nad izvođenjem radova na uređenju i konačnom zatvaranju postojećeg odlagališta otpada Caska u Novalji, Faza 6. - Izgradnja temeljnog brtvenog sustava između plohe za komunalni otpad i ugrađenog miješanog građevnog i komunalnog otpada**

Stručni nadzor: građevinski, geodetski, koordinator II zaštite na radu

Izvođač: Ured ovlaštenog inženjera građevinarstva Neven Šestan, [Mate Sušnja 8](https://www.google.com/maps/place/45.3455419%2C14.3909162), 51 000 Rijeka

Ugovor potpisan: 09. siječnja 2020. godine,

Vrijednost Ugovorenih radova: **143.750,00 kn**

Izvedeni su radovi u vrijednosti od: **0,00kn**

Projektantski nadzor

Izvođač: H-projekt d.o.o. Horvaćanska cesta 162, Zagreb

Ugovor potpisan: 07.siječanj. 2020. godine

Vrijednost Ugovorenih radova: **37.500,00 kn**

Izvedeni su radovi u vrijednosti od: **0,00 kn**

**4. PROSTORNO PLANIRANJE**

**III. Izmjene i dopune Prostornog plana uređenja Grada Novalje**

U izvještajnom razdoblju Upravnom odjelu za graditeljstvo, zaštitu okoliša i prirode te komunalno gospodarstvo poslan zahtjev za davanje mišljenja o provedenoj strateškoj procjeni za III. Izmjene i dopune Prostornog plana uređenja Grada Novalje, (u daljnjem tekstu: III. Izmjene i dopune Plana). Zavod za prostorno uređenje LSŽ izdao je pozitivno na Konačni prijedlog III. Izmjena i dopuna Plana. Prema traženju Ministarstva graditeljstva i prostornog uređenja zatraženo je mišljenje Lučke uprave Novalja na Konačni prijedlog III. Izmjena i dopuna Plana.

**IV. Izmjene i dopune Prostornog plana uređenja Grada Novalje**

Gradsko vijeće je donijelo Odluku o dopuni Odluke o izradi IV. Izmjena i dopuna Prostornog plana uređenja Grada Novalje Novalje (“Županijski glasnik” Ličko-senjske županije broj 10/19).03. prosinca 2019. godine utvrđen je prijedlog IV. Izmjena i dopuna Prostornog plana uređenja Grada Novalje Novalje, (u daljnjem tekstu: IV. Izmjene i dopune Plana) koje se upućuju na javnu raspravu.

Javna rasprava o Prijedlogu IV. Izmjena i dopuna Plana trajala je od 09. prosinca 2019. godine do 07. siječnja 2020. godine. Javno izlaganje je održano 19. prosinca 2019. godine.

**II. Izmjene i dopune Urbanističkog plana uređenja naselja Stara Novalja**

15. listopada 2019. godine utvrđen je Konačni prijedlog II. Izmjena i dopuna Urbanističkog plana uređenja naselja Stara Novalja. U skladu sa člankom 108. stavkom 1. Zakona dostavio Konačni prijedlog II. Izmjena i dopuna Urbanističkog plana uređenja naselja Stara Novalja na ishođenje suglasnosti u Ministarstvo graditeljstva i prostornog uređenja.

**Izmjene i dopune Urbanističkog plana uređenja naselja Jakišnica (Jakišnica, Gager, Stanišće)**

13. studenoga 2019. godine upućen je dopis prema Upravnom odjelu za zaštitu okoliša i prirode LSŽ da izda mišljenje o potrebi provedbe postupka ocjene o potrebi strateške procjene za dopunu Odluke o izradi Izmjena i dopuna Urbanističkog plana uređenja naselja Jakišnica (Jakišnica, Gager, Stanišće), (-u daljnjem tekstu: Izmjene i dopune Plana).

14. studenoga 2019. godine zaprimljeno Mišljenje od Upravnog odjela za zaštitu okoliša i prirode LSŽ da nije potrebno provesti postupak ocjene o potrebi strateške procjene za dopunu Odluke o izradi Izmjena i dopuna Plana.

21. studenoga 2019. godine Gradsko vijeće je donijelo Odluku o dopuni Odluke o izradi Izmjena i dopuna Plana ("Županijski glasnik" Ličko-senjske županije broj 32/19). Utvrđen je Prijedlog Izmjena i dopuna Plana koji se upućuje na javnu raspravu.

Javna rasprava o Prijedlogu Izmjena i dopuna Plana trajala je od 18. prosinca do 27. prosinca 2019. godine. Javno izlaganje je održano 19. prosinca 2019. godine.

**Urbanistički plan uređenja dijela poduzetničke zone Čiponjac**

U izvještajnom razdoblju utvrđen je Prijedlog Urbanističkog plana uređenja dijela poduzetničke zone Čiponjac, koji se upućuje na javnu raspravu.

Javna rasprava o Prijedlogu Plana trajala je od 28. studenoga do 27. prosinca 2019. godine. Javno izlaganje je održano 19. prosinca 2019. godine.

**III. Izmjene i dopune Detaljnog plana uređenja poduzetničke zone Čiponjac**

10. prosinca 2019. godine gradonačelnik je utvrdio Prijedlog III. Izmjena i dopuna Detaljnog plana uređenja poduzetničke zone Čiponjac, koji se upućuje na javnu raspravu.

Javna rasprava o Prijedlogu Plana trajala je od 16. prosinca do 23. prosinca 2019. godine. Javno izlaganje je održano 19. prosinca 2019. godine.

**Urbanistički plan uređenja Solarnog parka Zaglava**

Od 11. lipnja do 10. srpnja 2019. godine trajala je dostava mišljenja nadležnih tijela kroz postupak ocjene o potrebi strateške procjene utjecaja Urbanističkog plana uređenja Solarnog parka Zaglava na okoliš.

18. listopada 2019. godine zaprimljeno je Mišljenje Upravnog odjela za graditeljstvo, zaštitu okoliša i prirode te komunalno gospodarstvo Ličko-senjske županije da za Urbanistički plan uređenja Solarnog parka Zaglava, (u daljnjem tekstu: Plan) nije potrebno provesti postupak strateške procjene utjecaja na okoliš. U izvještajnom razdoblju zatraženo je mišljenje o potrebi strateške procjene utjecaja na okoliš od Upravnog odjela za graditeljstvo, zaštitu okoliša i prirode te komunalno gospodarstvo Ličko-senjske županije da je postupak ocjene o potrebi strateške procjene utjecaja Plana na okoliš proveden u skladu sa Zakonom te da Grad Novalja može nastaviti s predmetnim postupanjem. Na sjednici održanoj 24. listopada 2019. godine Gradsko vijeće je donijelo Odluku o izradi Urbanističkog plana uređenja Solarnog parka Zaglava ("Županijski glasnik" Ličko-senjske županije broj 28/19) te je ona dostavljena javnopravnim tijelima.

**Urbanistički plan uređenja plaže Zrće sa turističkim punktom T4**

03. listopada 2019. godine od Upravnog odjela za graditeljstvo, zaštitu okoliša i prirode te komunalno gospodarstvo LSŽ zatraženo mišljenje o potrebi provedbe postupka ocjene o potrebi strateške procjene utjecaja na okoliš Urbanističkog plana uređenja plaže Zrće s turističkim punktom T4, (-u daljnjem tekstu: Plan) te je ishođeno mišljenje da nije potrebno provesti stratešku procjenu utjecaja Plana na okoliš.

Na sjednici Gradskog vijeća 24. listopada 2019. godine donesena je Odluka o izradi Urbanističkog plana uređenja plaže Zrće s turističkim punktom T4 (“Županijski glasnik” Ličko-senjske županije broj 28/19).

**Urbanistički plan uređenja luke otvorene za javni promet županijskog značaja – luka Drljanda**

31. srpnja 2019. godine Zaključak gradonačelnika o utvrđivanju Prijedloga Urbanističkog plana uređenja luke otvorene za javni promet županijskog značaja-luka Drljanda, koji se upućuje na javnu raspravu.

Javna rasprava o Prijedlogu Plana trajala je od 12. kolovoza do 10. rujna 2019. godine s javnim izlaganjem 28. kolovoza 2019. godine. Naručena je izrada Idejnog rješenja luke Drljanda kao stručna podloga za daljnju razradu Urbanističkog plana.

**5. ZAKLJUČAK**

Iz priloženog Izvješća o radu za razdoblje srpanj-prosinac 2019. godine, razvidno je da je rad gradske uprave dinamičan i po mnogim kriterijima pozitivan i uspješan.

Sa zadovoljstvom mogu konstatirati da su svi započeti projekti iz prošle godine nastavljeni u 2019. godini. Unatoč tome što se u prvom dijelu godine ostvaruju bitno manji prihodi nego u drugom dijelu godine, Grad je svoje financijske obaveze uredno izvršavao prema svim proračunskim korisnicima, dobavljačima i izvođačima radova.

Ako uzmemo u obzir činjenicu da su u izvještajnom razdoblju, pored započetih kapitalnih projekata (kulturni dom Gozdenica, Poduzetnički inkubator, Aglomeracija Novalja) sa nadležnim ministarstvima potpisana i nova tri ugovora o EU financiranju projekata (infrastruktura Čiponjac, Dječji vrtić „Carić“ i DVD Novalja ukupne vrijednosti 27.016.352,01 kn ) može se slobodno reći da je Grad Novalja kao investitor ušao u razdoblje najvećih investicija od svog postojanja. Priprema i realizacija kapitalnih projekata nikad prije nije bila na ovako visokoj razini kao danas.

Osim velikih kapitalnih EU projekata Grad i nadalje prati aktivnosti mjesnih odbora i njihove radove za uređenje svojih mjesta koji su u većem dijelu do početka turističke sezone i završeni.

Sa zadovoljstvom mogu istaknuti da je za takve rezultate najzaslužnija gradska uprava koja odgovorno i stručno obavlja poslove iz svog djelokruga.

 Gradonačelnik Grada Novalje

 Ante Dabo, dipl. pravnik

U Novalji, 14. veljače 2020.g.